text: Jels: Byd på en grund. Der er ingen mindstepris!
  28 marts 2015 kl. 12.27
  Jels holder i dag åben by for at forsøge at lokke nye indbyggere til.
  Lokkemidlet er blandt andet billige byggegrunde.
  Kom og byd ? der er ingen mindstepris, lyder det fra kommunen.
  Men hvorfor i alverden skulle man dog flytte til Jels?
  Det forklarer Egon Fræhr, der er borgmester i Vejen Kommune:
  - Jels har ? udover velfungerende skole- og dagtilbud - en fantastisk natur i form af søerne og skovene. Jels Søbad er et enestående søbad for alle, der holder af at være aktive udendørs, hvad enten det er i vandet, eller det er som udgangspunkt for en tur på mountainbiken i skovene. Jels er begunstiget af et stærkt og driftigt lokalsamfund, hvor man løfter i fællesskab. Her står man sammen om at fortælle omverdenen om de mange gode muligheder, der er ved at flytte til Jels, siger Egon Fræhr.
  